Source: http://www.financnik.sk/index.php/spravodajstvo/sport/itemlist/user/42-superuser?start=32860
Timestamp: 2020-05-26 07:22:43+00:00

Document:
Z toho najviac živností si Slováci zakladali v roku 2017 v odbore stavebníctva. Išlo konkrétne o živnosti typu „Príprava stavenísk“ či „Zemné práce“, kde medziročne pribudla viac ako tisícka živností v oboch prípadoch. Vyplýva to z analýzy údajov o zakladaní nových oprávnení od roku 1990, ktorú vypracovala poradenská spoločnosť Bisnode. Odporúčame:
Vyššie príplatky za prácu v noci, cez sviatok a víkend prešli v parlamente do druhého čítania „Ide o rekordné nárasty. Zanalyzovali sme dáta od roku 1990, z ktorých vyšlo, že posledné dva roky išlo skutočne o najvyššie nárasty v počte živností v histórii. Spôsobené je to pravdepodobne veľmi dobrým stavom ekonomiky Slovenska a s tým súvisiacou nízkou mierou nezamestnanosti,“ konštatovala analytička Bisnode Petra Štěpánová.
Najviac živnostenských oprávnení od roku 1990 eviduje databáza spoločnosti Bisnode v oblasti sprostredkovania nešpecializovaného veľkoobchodu. V tomto segmente podniká až 19 458 živnostníkov. Za veľkoobchodom v celkovom súčte, len s malým rozdielom, nasleduje segment ostatného maloobchodu v nešpecializovaných predajniach, kde Bisnode eviduje 18 717 zaregistrovaných živností. Spoločnosť Bisnode pôsobí na 18 európskych trhoch, pričom má 2 400 zamestnancov a prostredníctvom partnerstva s Dun & Bradstreet poskytuje globálne riešenia založené na informáciách o viac ako 240 miliónoch firiem z celého sveta.
Viac k témam: ekonomika, živnosť
Zdroj: Webnoviny.sk - Slováci otvorili za posledný rok historicky najviac živností, najviac v odbore stavebníctva © SITA Všetky práva vyhradené.
BRATISLAVA 13. decembra (WebNoviny.sk) - Spôsob voľby kandidátov na sudcov Ústavného súdu SR by sa mal zmeniť. Ako v utorok ďalej na brífingu uviedol opozičný poslanec NR SR Ján Budaj (OĽaNO), bez potrebných zmien sa Slovensko môže ocitnúť v situácii, že ústavný súd bude jednofarebný. Kandidáti by sa podľa Budaja mali voliť nielen nadpolovičnou, ale kvalifikovanou alebo ústavnou väčšinou. V tejto súvislosti vyzval ministerku spravodlivosti na iniciatívu zmeniť zákon. Odporúčame:
Prezident Kiska vybral troch nových ústavných sudcov, vymenuje ich ešte tento týždeň "Ústavný súd by mal byť výkladnou skriňou súdnictva," povedal líder OĽANO Igor Matovič. Podľa neho sa však súd momentálne politizuje, pričom kandidátku Janu Laššákovú, ktorá je momentálne poslankyňou NR SR za Smer-SD, označil za "stelesnenie politiky" a rozhodnutie prezidenta vymenovať ju označil za veľké sklamanie. Ako Matovič dodal, hrozí, že jednofarebný ústavný súd ovládaný Smerom bude kryť chrbát politickým predstaviteľom tejto strany. Strana Sloboda a Solidarita v reakcii na rozhodnutie hlavy štátu konštatuje, že rozumie snahe prezidenta neeskalovať napätie v spoločnosti. "Je otázkou, či sa takáto snaha neprejaví ešte oveľa väčším napätím v budúcnosti," uvádzajú liberáli. Až budúcnosť podľa SaS ukáže, či sú oprávnené obavy, že vymenovaní ústavní sudcovia naozaj podporia pretváranie Ústavného súdu SR na filiálku Smeru alebo zostanú verní právu a spravodlivosti.
Viac k témam: Andrej Kiska, Igor Matovič, Ján Budaj, OĽaNO Obyčajní ľudia a nezávislé osobnosti, Ústavný súd SR
Zdroj: Webnoviny.sk - Ústavnému súdu hrozí jednofarebnosť, OĽaNO chce zmeniť spôsob voľby kandidátov na sudcov © SITA Všetky práva vyhradené.
NEW YORK 13. decembra (WebNoviny.sk) - Bangladéšan, ktorý čelí obvineniam z terorizmu v súvislosti s pokusom o útok v New Yorku, tesne pred svojím činom varoval na sociálnej sieti prezidenta Donalda Trumpa. "Trump nedokázal si ochrániť svoju krajinu," uviedol Akayed Ullah na Facebooku. Informovala o tom v utorok federálna prokuratúra v rámci zverejnenia obvinení. Uviedla tiež, že k bombovému útoku ho inšpiroval Islamský štát. Obvinila ho okrem iného z nezákonného držania zbrane, podpory terorizmu či teroristickej hrozby. Odporúčame:
Bangladéšana, ktorý sa pokúsil odpáliť v metre v New Yorku, obvinili z terorizmu Ullah sa v pondelok ráno pokúsil v chodbe metra pri Times Square na Manhattane odpáliť podomácky vyrobenú nálož, ktorú mal pripevnenú na tele. Miesto si podľa vlastných slov vybral pre rozvešané vianočné plagáty. Vyšetrovateľom povedal, že sa chcel pomstiť za americké letecké útoky na organizáciu Islamský štát v Sýrii a inde. Polícia predpokladá, že konal sám. Dvadsaťsedemročný imigrant Ullah, ktorý sa po nevydarenom útoku nachádza v nemocnici, je údajne vo vážnom stave. Zranenia pri pokuse o útok utrpeli aj traja ďalší ľudia.
Viac k témam: Akayed Ullah, Donald Trump, New York, Teroristický útok na Manhattane, terorizmus
Zdroj: Webnoviny.sk - Útočník z New Yorku varoval Trumpa na Facebooku © SITA Všetky práva vyhradené.
DERBY 12. decembra (WebNoviny.sk) - Snaha pomôcť neznámemu dievčaťu, ktoré ohrozoval jej priateľ, sa nie veľmi vyplatila obyvateľovi Sheltonu v americkom štáte Connecticut. Priateľ dievčaťa ho zhodil z mosta a privodil mu ťažké zranenia. Odporúčame:
Aktualizované: Opitý muž v hurbanovskom bare postrelil čašníčku, zastrelil jej priateľa a spáchal samovraždu Páchateľa Gregoryho Rottjera polícia v Sheltone obvinila z pokusu o vraždu a v utorok, tri týždne po samotnom útoku, sa postaví pred súd. Obvinený je aj Rottjerov priateľ, ktorý na muža, snažiaceho sa pomôcť neznámemu dievčaťu, zaútočil tiež. Takisto je obvinené aj samotné dievča, a síce z toho, že pri prvých výpovediach policajtom klamala.
Zdroj: Webnoviny.sk - Muž v americkom Connecticate sa zastal neznámeho dievčaťa, jej priateľ ho zhodil z mosta © SITA Všetky práva vyhradené.
VARŠAVA 12. decembra (WebNoviny.sk) - Poľsko musí hájiť svoje národné záujmy a svoj národný charakter, vyhlásil v utorok nový poľský premiér Mateusz Morawiecki. "Drahá Európa! Poľský diel dozaista perfektne pasuje do európskeho puzzle, ale nesmie sa tam strkať zlým smerom alebo nasilu," prihovoril sa čerstvý premiér poeticky ostatným členským krajinám EÚ. Ohradil sa tiež proti plánu vytárať takzvanú dvojrýchlostnú Európu, čo by podľa neho "rozdelilo Európu na tých lepších a na tých horších". Pri takomto scenári by podľa neho boli favorizované "silnejšie krajiny", pričom napríklad Poľsko by na tom tratilo. "A to nie je správne," zakončil nový poľský premiér. Poľský parlament by mal v stredu krátko po polnoci hlasovať o dôvere novej vláde. Keďže však má vláda v parlamente jasnú väčšinu, hlasovanie by malo byť len formalitou.
Nová vláda vedená Morawieckym, ktorý bol doteraz podpredsedom vlády a ministrom financií, sa ujala svojej funkcie v pondelok na ceremónii v prezidentskom paláci vo Varšave. Doterajšia premiérka Beata Szydlová bude v novej vláde pôsobiť na poste podpredsedníčky. Všetci ministri doterajšej Szydlovej vlády si podržali svoje posty, v januári by však mala prísť ďalšia reforma vlády. Odporúčame:
Odchádzajúca poľská premiérka Szydlová chce naďalej pôsobiť vo vláde Stále nie je úplne jasné, prečo k výmene na poste premiérky, o ktorom rozhodla vládnuca strana Právo a spravodlivosť, vôbec došlo. Podľa pôvodných informácií poľských médií mal Szydlovú na premiérskom poste vystriedať predseda Práva a spravodlivosti Jaroslaw Kaczynski, čo sa však nestalo.
Podľa minulotýždňových komentárov chcel Kaczynski formalizovať svoju vedúcu úlohu v krajine, ktorú v skutočnosti zastáva už od nástupu jeho strany k moci aj bez toho, že by disponoval nejakou štátnou funkciou. Oficiálnou verziou, o ktorej teraz hovoria predstavitelia Práva a spravodlivosti, je to, že vláda sa musí viac koncentrovať na ekonomické otázky, v čom bude nový premiér kompetentnejší ako Szydlová. Nie všetci však tomuto vysvetleniu veria a na neoficiálnej úrovni sa veľmi často spomína skôr verzia, podľa ktorej bola síce Szydlová populárna v Poľsku, no v zahraničí bola tvárou aktuálnych zmien v tejto krajine, ktoré mnohí považujú za antidemokratické. Výmena na poste premiérky tak podľa týchto úvah bola skôr psychologickým ťahom uskutočneným v záujme zlepšiť obraz krajiny v zahraničí.
Viac k témam: Mateusz Morawiecki, Poľsko, vláda
Zdroj: Webnoviny.sk - Musíme hájiť svoje národné záujmy, vyhlásil nový poľský premiér Morawiecki © SITA Všetky práva vyhradené.
V Žilinskom kraji je momentálne bez prúdu ešte asi 12-tisíc odberných miest. Situácia je naďalej najvážnejšia na hornej Orave. V okolí Námestova, Tvrdošína a Trstenej je bez elektriny viac ako päťtisíc domácností.
Ako agentúru SITA informoval hovorca Stredoslovenskej energetiky - Distribúcia Miroslav Gejdoš, okrem spomínaných miest evidujú poruchy aj v obciach Čimhová, Liesek, Brezovica, Vitanová, Oravice, Hladovka a Suchá Hora. Odporúčame:
Silný vietor vyvracal stromy, najväčšie problémy narobil v Žilinskom kraji "V tejto oblasti padlo pre silný vietor obrovské množstvo stromov. Desiatky z nich skončili na elektrickom vedení s napätím 22-tisíc voltov. Ťarchu stromov neudržali vodiče, ale ani niektoré betónové stĺpy a oceľové stožiare. Odstraňovanie porúch je o to náročnejšie, že sa nachádzajú na miestach, kde sa nedá dostať s potrebnými mechanizmami, napríklad s bagrami alebo žeriavmi. Niekde im stále zavadzajú popadané stromy a konáre, inde sa nedostanú cez blatistý terén. Niektoré oblasti hornej Oravy preto zostanú bez elektriny aj počas noci," uviedol Gejdoš. Vážna situácia je aj na Kysuciach, najmä v Turzovke, Korni a Makove. Poruchám sa nevyhla ani oblasť Beluše a okolitých dedín.
Stredoslovenská energetika – Distribúcia (SSE-D) nasadila do akcie v priebehu utorka všetky dostupné kapacity a stroje. V teréne sa pohybovalo takmer 300 údržbárov a montážnikov. Pri sprístupňovaní komunikácií im pomáhali aj hasiči, pilčíci a veľa dobrovoľníkov. "Všetkých obyvateľov, ktorých zasiahli výpadky elektriny, by sme chceli ubezpečiť, že SSE-D využíva všetky dostupné prostriedky a kapacity, aby dostala situáciu pod kontrolu. Všetkých dotknutých žiadame o pochopenie a trpezlivosť. Naši pracovníci sú na podobné situácie vyškolení a vedia, ako majú postupovať. Treba si však uvedomiť, že ide o mimoriadnu situáciu, ktorej odstránenie bude chvíľu trvať, pričom ju ovplyvňujú rôzne okolnosti ako nepriaznivé počasie, rozmočený terén či riziko pádu stromov," dodal Gejdoš.
Viac k témam: elektrická energia, počasie, silný vietor, SSE Stredoslovenská energetika
Zdroj: Webnoviny.sk - Aktualizované: Tisícky odberateľov na Orave a v Liptove sú bez elektrickej energie © SITA Všetky práva vyhradené.
PARÍŽ 12. decembra (WebNoviny.sk) - Svetová banka sa v utorok zaviazala, že do dvoch rokov prestane finančne podporovať projekty spojené s ťažbou ropy a zemného plynu, ako aj s vyhľadávaním vhodných lokalít na ich ťažbu. O rozhodnutí Svetovej banky do roku 2019 celosvetovo ukončiť podporu týchto projektov informoval v utorok na klimatickej konferencii pri Paríži prezident tejto inštitúcie Jim Kim Yong. Odporúčame:
Ceny ropy sa zvýšili, zdražel aj benzín a vykurovací olej Po roku 2019 bude podľa neho banka financovať projekty spojené s výskumom či ťažbou týchto surovín len "vo výnimočných prípadoch", a síce len v tých najchudobnejších rozvojových krajinách, pre ktoré prístup k rope či zemnému plynu môže znamenať výrazné zlepšenie ekonomickej situácie. Aj v týchto prípadoch však Svetová banka do týchto projektov vstúpi len za predpokladu, že budú rešpektovať záväzky danej krajiny v rámci Parížskej dohody o klíme. Na summite pri Paríži, ktorý organizuje francúzsky prezident Emmanuel Macron, Organizácia Spojených národov a Svetová banka, sa zúčastňuje viac ako 50 svetových lídrov a tiež prominentné osobnosti bojujúce za zníženie emisií skleníkových plynov ako vizionár a filantrop Elon Musk či herec a politik Arnold Schwarzenegger. Summit sa koná na druhé výročie prijatia Parížskej dohody, ktorú podpísalo 170 krajín sveta. Amerického prezidenta Donalda Trumpa, ktorý sa tento rok rozhodol odstúpiť od Parížskej dohody, na summit nepozvali.
Viac k témam: financovanie, ropa, Svetová banka, zemný plyn
Zdroj: Webnoviny.sk - Svetová banka prestáva financovať ťažbu ropy a zemného plynu © SITA Všetky práva vyhradené.
BRATISLAVA 12. decembra (WebNoviny.sk) - Ministerka spravodlivosti SR Lucia Žitňanská rešpektuje rozhodnutie prezidenta Kisku vymenovať troch nových sudcov Ústavného súdu SR. "Tak ako sa prezident rozhodol rešpektovať vzniknutú situáciu po rozhodnutí Ústavného súdu SR, tak s rešpektom treba prijať aj rozhodnutie prezidenta o ústavných sudcoch. Patová situácia okolo Ústavného súdu SR je týmto definitívne uzatvorená a ja som pripravená urobiť všetko preto, aby nastávajúce voľby ústavných sudcov v roku 2018 už mohli prebehnúť podľa nových pravidiel kreovania Ústavného súdu SR," uviedla dnes vo svojom facebookovom statuse Žitňanská. Odporúčame:
Kandidátka na post ústavného sudcu Laššáková prijíma rozhodnutie prezidenta Kisku s pokorou Jana Laššáková, Mojmír Mamojka a Miroslav Duriš budú novými sudcami Ústavného súdu SR. Prezident ich vymenuje tento týždeň vo štvrtok. Informoval o tom dnes prezident Andrej Kiska. Nových sudcov vymenuje po tom, čo ústavný súd 6. decembra rozhodol o sťažnosti piatich kandidátov, z ktorých si prezident odmietol vybrať. Ústavný súd prikázal prezidentovi, aby vo veci konal a z parlamentom navrhnutých kandidátov vybral troch nových sudcov. Prezident Kiska doteraz odmietal vymenovať z kandidátov sudcov ÚS s odôvodnením, že vo svojej doterajšej praxi sa nevenovali ústavnému právu a ochrane ľudských práv a existujú závažné pochybnosti, či sú schopní zastávať funkciu ústavného sudcu.
Viac k témam: Andrej Kiska, Lucia Žitňanská, Ministerstvo spravodlivosti SR, Ústavný súd SR
Zdroj: Webnoviny.sk - Rešpektujem rozhodnutie prezidenta Kisku vymenovať ústavných sudcov, tvrdí ministerka Žitňanská © SITA Všetky práva vyhradené.
WASHINGTON 12. decembra (WebNoviny.sk) — Traja renomovaní medzinárodní právnici tvrdia, že severokórejský vodca Kim Čong-un a ďalší predstavitelia tamojšieho režimu by mali byť stíhaní za zločiny proti ľudskosti spáchané v táboroch pre politických väzňov. Predpokladá sa, že v týchto zadržiavacích zariadeniach sa nachádza až do 130-tisíc ľudí. Správa právnikov, zverejnená v utorok, je založená na výpovediach utečencov a expertov. Uvádza dôkazy systematického vraždenia, deti nevynímajúc, mučenia, prenasledovania kresťanov, znásilňovania, nútených potratov, hladovania a prepracovania, ktoré vedú k "nespočetným úmrtiam". Odporúčame:
Vláda v Soule uvalila nové sankcie na Severnú Kóreu, reaguje na raketový test Správa je považovaná za neoficiálne pokračovanie vyšetrovania OSN z roku 2014, pričom na základe zistených dôkazov dospela k záveru, že severokórejský režim pácha zločiny proti ľudskosti. Autori správy v minulosti pôsobili v medzinárodných súdnych tribunáloch, pričom jeden z nich prežil ako dieťa koncentračný tábor Auschwitz.
Viac k témam: Kim Čong-un, KĽDR Kórejská ľudovodemokratická republika
Zdroj: Webnoviny.sk - Kimov režim pácha zločiny proti ľudskosti, zhodujú sa renomovaní právnici © SITA Všetky práva vyhradené.
Ústavný súd SR (ÚS) na dnešnom neverejnom zasadaní pléna rozhodol o štyroch volebných sťažnostiach, v ktorých sťažovatelia namietali neústavnosť a nezákonnosť volieb do vyšších územných celkoch v niektorých krajoch, ktoré sa konali v novembri. Ústavný súd dostal šesť volebných sťažností a dnes štyri z nich odmietol. Sťažnosť M. M. namietajúcu neústavnosť a nezákonnosť volieb do orgánov Žilinského samosprávneho kraja odmietol pre nesplnenie zákonom predpísaných náležitostí. Ako zjavne neopodstatnenú odmietol sťažnosť I. H., ktorý namietal výsledok volieb do zastupiteľstva Trenčianskeho samosprávneho kraja. Odporúčame:
Prezident Kiska podľa Madeja uznal svoju chybu, nový sudca Mamojka akceptuje jeho rozhodnutie Ústavný súd odmietol aj dve sťažnosti namierené proti výsledkom volieb poslancov zastupiteľstva Bratislavského samosprávneho kraja, pričom sťažnosť V. V. odmietol pre nesplnenie zákonom predpísaných náležitostí a sťažnosť R. M. odmietol ako zjavne neopodstatnenú. Ústavný súd má rozhodnúť ešte o dvoch sťažnostiach. Jednou z nich je sťažnosť proti výsledkom volieb predsedu Košického samosprávneho kraja, ktorú podal Richard Raši. V sťažnosti žiada o prešetrenie sčítania hlasov. Nezrovnalosti sa mali podľa jeho podania týkať obce Zemplínska Široká v okrese Michalovce. Podľa člena tamojšej okrskovej volebnej komisie tam sťažovateľ získal 88 platných hlasov, avšak v oficiálnych výsledkoch zverejnených Štatistickým úradom SR nedostal ani jeden platný hlas. V návrhu na rozhodnutie navrhuje Raši vyhlásiť voľby predsedu KSK za neplatné. V týchto voľbách zvíťazil Rastislav Trnka (KDH, SaS, OĽANO, NOVA, ŠANCA), ktorý porazil košického primátora tesným rozdielom 875 hlasov.
Viac k témam: Ústavný súd SR, Župné voľby do VÚC 2017
Zdroj: Webnoviny.sk - Ústavný súd rozhodol o štyroch sťažnostiach na voľby do orgánov VÚC © SITA Všetky práva vyhradené.
Strana 3287 z 4114

References: súd 
 súd 
 súd 
 súd 
 súd 
 súd 
 súd 
 súd 
 súd 
 súd 
 súd 
 súd 
 súd 
 súd